# TOIMINTASUUNNITELMA VUODELLE 2019

*Murron kylätoimikunta ry*

Kylätoimikunta järjestää virkistystoimintaa alueensa asukkaille kaikissa ikäryhmissä. Tarjoamme samalla murtolaisille mahdollisuuksia tutustua alati laajenevan yhteisömme jäseniin. Kylätoimikunta tekee yhteistyötä ja toimii asukkaidensa edustajana eri yhteistyökumppaneiden, mm. kunnan ja seurakunnan, kanssa.

**Aika Toiminta**

*Tammi-helmikuu* Koko perheen luistelutapahtuma

*Helmi-maaliskuu* Ystävänpäivä-askartelu

Nappulahiihdot koulun lammella

*Huhtikuu* Pääsiäisaskartelu

Kylätoimikunta ry:n kevätkokous Murron koululla

*Touko-kesäkuu* Murron kylän ympäristön siivoustalkoot

Äitienpäiväaskartelu

Tour de Kids – lapsille suunnattu pyöräilytapahtuma

*Elo-lokakuu* Tyrnävän frisbeegolfin kunnanmestaruuskisat

Kylätoimikunta ry:n syyskokous Murron koululla

*Marras-joulukuu* Isänpäiväaskartelu

Kauneimmat Joululaulut yhteistyössä srk:n kanssa

Jouluaskartelu

Tapahtumat ovat suuntaa-antavia. Kylätoimikunta ry:n hallitus valitaan syksyisin pidettävässä syyskokouksessa. Kauden aikana toteuttavat tapahtumat päätetään uuden hallituksen kesken.

Kylän yleiseksi tiedotuskanavaksi on vakiintunut kylätoimikunnan hallinnoima nettisivusto <http://www.tyrnavanmurto.fi>. Tiedotusta toteutetaan lisäksi Murron omien Facebook -sivujen <https://www.facebook.com/TyrnavanMurto> kautta. Sekä verkkosivut että Facebook toimivat tiedotuksen lisäksi muun muassa keskustelun herättäjänä ja aloitteiden lähteenä. Kylätoimikunta jakaa puolivuosittain Murron tapahtumista paperiset tiedotteet kyläläisten postilaatikoihin.

Kylätoimikunta vaikuttaa aktiivisesti alueen ympäristön kehittämiseen, toimii murtolaisten edunvalvojana ja pyrkii järjestämään sekä kehittämään uusia virikkeitä alueen asukkaille. Kylätoimikunta panostaa matalan kynnyksen tapahtumiin ja pyrkii osallistamaan niin lapset, nuoret kuin kokonaiset perheetkin mukaan yhteisiin tapahtumiin.